བཞི་པ་དར་བཤད་ནི།ཡ།ངའི་དར་དཀར་འདི་ལ་འདོམ་གང་ཡོད།།ཁ་ཚར་འདི་ལ་ཁྲུ་གང་ཡོད།།མི་ལས་དབང་ཅན་གྱིས་བཟོས་པ་རེད།།བོད་དབང་ཐང་ཅན་ལ་འཕེན་རྒྱུ་རེད།།དར་མགོ་འདི་ལ་གསེར་གཅིག་ཡོད།།གསེར་གྱི་ཤཱཀྱ་ཐུབ་པ་ཡོད།།དར་སྐེད་འདི་ལ་དངུལ་ཞིག་ཡོད།།དངུལ་གྱི་སྤྱན་རས་གཟིགས་དབང་ཡོད།།དར་མཐའ་འདི་ལ་གཡུ་གཅིག་ཡོད།།གཡུ་ཡི་སྒྲོལ་མ་རང་བྱོན་ཡོད།།དར་དཀར་པོ་འདི་ཡི་ལོ་རྒྱུས་ཤིག་བཤད་ན།གླིང་བཟའ་གཡུ་ཆུང་སྒྲོལ་མ་དེས།།གསེར་ཐུར་མགོ་ནས་ཐུར་ལ་བསླས།།དངུལ་ཐུར་མགོ་ནས་གྱེན་ལ་བསླས།།དུང་ཐུར་མགོ་ནས་འཕྲེད་ལ་བསླས།།ངས་དར་མགོ་ཨ་སྔོན་གནམ་ལ་གཏད།།མགོ་འཕང་གནམ་ལས་མཐོ་བར་ཤོག།དར་སྐེད་རྡོ་རྗེའི་བྲག་ལས་སྲ།སྐུ་སྲོག་བྲག་ལས་སྲ་བར་ཤོག།དར་མཐའ་གཙང་ཆབ་ཆུ་ལས་རིང་།།ཚེ་ཐག་ཆུ་ལས་རིང་བར་ཤོག།ཅེས་སོ།།